আইলচারা ইউনিয়ন

আইলচারা ইউনিয়ন খুলনা বিভাগের কুষ্টিয়া জেলার সদর উপজেলার একটি ইউনিয়ন। এই ইউনিয়নের মোট আয়তন  যা ২টি মৌজা নিয়ে গঠিত। ২০২২ সালের জনশুমারি ও গৃহগণনা অনুযায়ী এখানে ১০টি গ্রাম রয়েছে যেখানে ৫,৮৬৭টি খানায় মোট ২৩,৭৬৯ জন মানুষ বসবাস করেন।

 ইতিহাস 

ব্রিটিশ ভারতের সময়কালে কুষ্টিয়া থানার একটি ইউনিয়ন বোর্ড হিসেবে আইলচারা ইউনিয়ন বোর্ড স্থাপন হয়। যদিও ইউনিয়নের দাপ্তরিক ওয়েবসাইটে এর প্রতিষ্ঠা সাল ১৯৭৬ উল্লেখ করা হয়েছে। ১৯২৪ প্রকাশিত একটি গেজেটে দেখা যায় তৎকালীন ইউনিয়ন বোর্ডের অধীনে বড় আইলচারা ও নাজিরপুর খোর্দ্দ আইলচারা নামে দুইটি মৌজা রয়েছে, যা এখনও বিদ্যমান।

২০১৬ সালের ১৮ নভেম্বর তৎকালীন জেলা প্রশাসক জহির রায়হান এই ইউনিয়নকে ভিক্ষুকমুক্ত ঘোষণা করেন। সরকারি সহায়তা, ইউনিয়ন পরিষদ ও স্থানীয় দানশীল ব্যক্তিদের অনুদানের মাধ্যমে ভিক্ষুকদের পুনর্বাসনের উদ্যোগ নেওয়া হয়।

 ভূগোল 

আইলচারা ইউনিয়নের পূর্ব দিকে সদর উপজেলার বটতৈল ও আলামপুর, পশ্চিম দিকে সদর উপজেলার পাটিকাবাড়ী ও মিরপুর উপজেলার পোড়াদহ, উত্তর দিকেও পোড়াদহ এবং দক্ষিণ দিকে সদর উপজেলার ঝাউদিয়া ও পাটিকাবাড়ী ইউনিয়ন অবস্থিত।

এই ইউনিয়নের মধ্য দিয়ে প্রবাহিত সাগরখালী নদী পাটিকাবাড়ী ইউনিয়নের সঙ্গে সীমানা নির্ধারণ করেছে। এছাড়াও এখানে বাংলাদেশ পানি উন্নয়ন বোর্ডের জিকে খাল ও জলমহাল বা জলাশয় রয়েছে।

এর মোট আয়তন , এটি মোট ২টি মৌজা নিয়ে গঠিত এবং প্রতিটি মৌজায় ৫টি করে মোট ১০টি গ্রাম রয়েছে।

 মৌজা গ্রামসমূহ নাম আয়তন বড় আইলচারা  বড় আইলচারা বল্লভপুর সন্তেষপুর আমানতপুর বাগডাঙ্গা নাজিরপুর  খোর্দ্দ আইলচারা  কৃষ্ণপুর খোর্দ্দ আইলচারা  (আইলচারা গ্রাম) গোয়ালবাড়ী নাজিরপুর  (নাজিরপুর খোর্দ্দ)শেওড়াপাড়া

 জনপরিসংখ্যান 

২০২২ সালের জনশুমারি ও গৃহগণনা অনুযায়ী আইলচারা ইউনিয়নে ৫,৮৬৭টি খানা রয়েছে যেখানে মোট ২৩,৭৬৯ জন মানুষ বসবাস করেন। এর মধ্যে পুরুষ ১১,৬৫৪ জন এবং নারী ১২,১১৫ জন।

এখানে মোট ২১,৮৫৬ জন কর্মক্ষম ব্যক্তি রয়েছেন যাদের মধ্যে ৭,৫৪৮ জন বিভিন্ন কর্মক্ষেত্রে কর্মরত আছেন। কর্মরত ব্যক্তিদের মধ্যে পুরুষ ৬,৬৭০ জন এবং নারী ৭৭৪ জন। কর্মরতদের মধ্যে ৩৮.৩৩ শতাংশ সেবামূলক, ১৭.০৬ শতাংশ শিল্প ও ৪৪.৬১ শতাংশ কৃষি কর্মের সঙ্গে জড়িত। অন্যদিকে ৬,৯৩১ জন ব্যক্তি গৃহকর্মের সঙ্গে জড়িত রয়েছেন যাদের মধ্যে ৬,৮৩৪ জনই নারী।

বাংলাদেশ নির্বাচন কমিশনের ২০২৪ সালের ৮ এপ্রিল প্রকাশিত গেজেট অনুযায়ী আইলচারা ইউনিয়নে মোট ১৭,৭১৪ জন ভোটার রয়েছেন। এর মধ্যে পুরুষ ভোটার ৮,৯৩৪ জন ও নারী ভোটার ৮,৭৮০ জন। এখানে ৯টি ওয়ার্ডের জন্য মোট ৬টি ভোট কেন্দ্র রয়েছে।

মোট জনসংখ্যা মৌজা গ্রাম নাম জনসংখ্যা নাম জনসংখ্যা ২০২২ ২০১১ ২০২২ ২০১১ ২০২২ ২০১১ ২৩,৭৬৯ ২১,০৪২ বড় আইলচারা ১৭,০৩৯ ১৪,৭০৭ বড় আইলচারা ৮,৫১০ ৭,৪৬১ বল্লভপুর ২,৪৩৩ ২,০৭২ সন্তেষপুর ৯৬১ ৮৮৯ আমানতপুর ১,৬৮৬ ১,৪৫৯ বাগডাঙ্গা ৩,৪৪৯ ২,৮২৬ নাজিরপুর  খোর্দ্দ আইলচারা  ৬,৭৩০ ৬,৩৩৫ কৃষ্ণপুর ৩৫৬ ৩৫৯ খোর্দ্দ আইলচারা  (আইলচারা গ্রাম) ৩,৯৯৬ ৩,৭৯৩ গোয়ালবাড়ী ৩৬৮ ২৯৯ নাজিরপুর  (নাজিরপুর খোর্দ্দ) ১,৫০৬ ১,৩৪২ শেওড়াপাড়া ৫০৪ ৫৪২

 শিক্ষা 

২০২২ সালের তথ্যানুযায়ী আইলচারা ইউনিয়নের সাক্ষরতা হার ৭১.১৩% (৭ বছর এবং তার বেশি)। পুরুষের সাক্ষরতার হার ৭২.৭৮% এবং নারীদের সাক্ষরতার হার ৬৯.৪৬%।

এই ইউনিয়নে যশোর বোর্ডের অধীনে একটি উচ্চ মাধ্যমিক ও ২টি মাধ্যমিক বিদ্যালয় রয়েছে। এগুলো হলো ১৯৬৭ সালে প্রতিষ্ঠিত খোর্দ আইলচারা মাধ্যমিক বিদ্যালয়, ১৯৯৪ সালে প্রতিষ্ঠিত আইলচারা মাধ্যমিক বিদ্যালয় ও ১৯৯৬ সালে প্রতিষ্ঠিত আইলচারা কলেজ।

 ধরন নাম স্থাপন ইআইআইএন ওয়েবসাইট স্থানাঙ্কঅবস্থান মাধ্যমিক খোর্দ আইলচারা মাধ্যমিক বিদ্যালয় ১৯৬৭ ১১৭৭৬৬   খোর্দ্দ আইলচারাআইলচারা মাধ্যমিক বিদ্যালয়১৯৯৪১১৭৭৭৯বড় আইলচারা উচ্চ মাধ্যমিক আইলচারা কলেজ১৯৯৬১৩১৮৮৯

 স্বাস্থ্য 

আইলচারা ইউনিয়ন ২টি কমিউনিটি ক্লিনিক রয়েছে। এগুলো হলো বড় আইলচারা কমিউনিটি ক্লিনিক ও খোর্দ্দ আইলচারা কমিউনিটি ক্লিনিক। এছাড়াও বাগডাঙ্গা গ্রামে ইউনিয়ন স্বাস্থ্য ও পরিবার কল্যাণ কেন্দ্র রয়েছে।

 অর্থনীতি 

আইলচারা ইউনিয়নে সরকারভাবে ইজারাকৃত ৩টি হাট-বাজার রয়েছে। এছাড়াও এখানে অনেকগুলো চালকল রয়েছে। এগুলো হলো-

 আইলচারা পশু হাট
 খোর্দ্দ আইলচারা প্রাথমিক বিদ্যালয় সংলগ্ন হাট
 বল্লভপুর পুরাতন ভ্যান সাইকেল হাট

 আইলচারা পশু ও ধানের হাট 

আইলচারা পশু হাট বড় আইলচারায় অবস্থিত। এর ২০২৫ সালে সরকারি মূল্য ৳১,৬৩,৪৫,৫৫৩ এবং দরপত্রের মূল্য ৳৩৩,৪০০ যা সদর উপজেলার বালিয়াপাড়া পশু হাটের পরে সর্বোচ্চ। এটি জেলার অন্যতম বৃহৎ ধানের হাট হিসেবেও সুপরিচিত। এটি খাজানগরের নিকটবর্তী হওয়ার ফলে এখানে ধানের চাহিদা বেশি। বিভিন্ন স্থানের মানুষ এখানে ধান বিক্রির জন্য নিয়ে আসেন এবং স্থানীয় ব্যবসায়ীরা ধান সংগ্রহ করে থাকেন। 

 চিত্রশালা 

 তথ্যসূত্র 

 বহিঃসংযোগ 





বিষয়শ্রেণী:কুষ্টিয়া সদর উপজেলার ইউনিয়ন